ผลการวิเคราะห์เรื่องการศึกษาในระดับอุดมศึกษา ของ OECD
OECD เผยแพร่ผลการวิเคราะห์เรื่องการศึกษาในระดับอุดมศึกษาออกมาว่า ผู้ที่จบการศึกษาจากมหาวิทยาลัย ได้รับประโยชน์ไม่เพียงแต่ทางการเงินเท่า
รายงานประจำปีของ OECDกล่าวว่า ผลการวิเคราะห์เรื่องการศึกษาในประเทศสมาชิกทั้ง 30ประเทศของ OECD ซึ่งรวมทุกประเทศในยุโรปตะวันตกทวีปอเมริกาเหนือ เกาหลีใต้และญี่ปุ่นแสดงให้เห็นว่าประโยชน์ที่แต่ละประเทศได้รับจากการที่ประชาชนมีการศึกษาในระดับอุดมศึกษาคุ้มค่ากับการลงทุนทั้งของภาครัฐและภาคเอกชน และว่า ภาครัฐได้รับประโยชน์เป็นอย่างมากเมื่อพลเมืองมีการศึกษาถึงระดับอุดมศึกษาเพราะจะเก็บภาษีได้มากขึ้น ประชาชนมีสุขภาพดีขึ้นโดยทั่วไปและเข้ามีส่วนร่วมในสังคมมากขึ้นด้วย ตัวเลขที่รายงานของ OECDยกมาอ้างถึง คือรายได้รวมตลอดชีวิต ของผู้ที่จบการศึกษาจากมหาวิทยาลัยถ้าเป็นผู้ชาย จะมีรายได้รวมตลอดชีวิตสูงกว่าผู้ที่ไม่มีการศึกษาจากมหาวิทยาลัย 186,000เหรียญสหรัฐ หรือราวๆหกล้านห้าแสนบาท ตามอัตราแลกเปลี่ยนในขณะนี้ถ้าเปรียบเทียบระหว่างผู้หญิงด้วยกันแล้ว ความแตกต่างลดลงมาอยู่ที่ 134,000ดอลล่าร์ หรือราวๆ สี่ล้านเจ็ดแสนบาทซึ่งอธิบายได้ด้วยข้อเท็จจริงที่ว่าผู้หญิงมีรายได้น้อยกว่าผู้ชายเสมอไม่ว่าจะอยู่ในประเทศพัฒนาแล้วหรือกำลังพัฒนาก็ตาม ความได้เปรียบในเรื่องรายได้ รวมตลอดชีวิตนี้เพิ่มสูงขึ้นถ้าดูตัวเลขของสหรัฐ ผู้ชายอเมริกันที่ผ่านการศึกษาในมหาวิทยาลัยมีรายได้รวมตลอดชีวิตมากกว่าผู้ที่ไม่จบการศึกษาระดับมหาวิทยาลัยมากถึง 367,000 ดอลล่าร์ หรือเกือบสิบสามล้านบาท สำหรับผู้หญิงความได้เปรียบเรื่องรายได้อยู่ที่ 229,000 ดอลล่าร์ หรือประมาณแปดล้านบาท ที่ตัวเลขของสหรัฐเพิ่มสูงขึ้นมากส่วนหนึ่งเป็นเพราะค่าใช้จ่าย สำหรับการศึกษาระดับมหาวิทยาลัยในอเมริกาแพงกว่าประเทศอื่นๆเพราะเมื่อรวมค่าใช้จ่ายโดยตรงและโดยอ้อมแล้ว จะตกราวๆ 90,000ดอลล่าร์ หรือสามล้านบาทเศษ เฉพาะค่าเล่าเรียน ตามมหาวิทยาลัยในอเมริกาก็แพงกว่าประเทศอื่นๆ อยู่แล้ว รายงานของ OECD ฉบับนี้เน้นย้ำว่าผลการวิเคราะห์นี้แสดงให้เห็นถึงความได้เปรียบของการมีการศึกษาและว่าในขณะที่ประเทศต่างๆ ทั่วโลกกำลังฟื้นตัวจากภาวะเศรษฐกิจตกต่ำความต้องการการศึกษาจะเพิ่มมากขึ้น เพราะการลงทุนในทรัพยากรมนุษย์ มีส่วนช่วยให้เศรษฐกิจของประเทศฟื้นตัวได้ด้วยอย่างแน่นอน